|  |  |
| --- | --- |
|  | **BUDAPEST XIV. KERÜLETI JÓKAI MÓR ÁLTALÁNOS ISKOLA**  1145 Budapest, Erzsébet királyné útja 35-37.  Igazgató: Bursits Mariann  Telefon:467-0918, 467-0919, OM azonosítója: 035048  e-mail:igazgato.jokaibp14@gmail.com jokaisuli14.gazdasagi@gmail.com  **www.jokailapja.hu** |

**Tisztelt Szülők!**

Ezúton tájékoztatom Önöket, hogy **2020. május 20-ig** lehetőségük van az Etika / Hit- és erkölcstan tantárgyra vonatkozó választás módosítására a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendeletben meghatározott módon, az alábbiak szerint:

182/B § bekezdés:

(6) Az iskola tanév közben nem változtathatja meg az érintett szülők 182/A. § (5) és (7) bekezdése szerinti nyilatkozata alapján és az egyházi jogi személy képviselőjével a (2) bekezdés alapján lefolytatott egyeztetés eredményeként a hit- és erkölcstan oktatás vonatkozásában meghatározott csoportbeosztást.

(7)  Ha a szülő a következő tanévre vonatkozóan az etika vagy a hit- és erkölcstan tantárgyra vonatkozó választását módosítani kívánja, az erre vonatkozó szándékát minden tanév május 20-áig írásban közli az igazgatóval és az érintett egyházi jogi személy képviselőjével. A 182/A. § (5) és (7) bekezdése szerinti választása megismétlésére a szülő nem kötelezhető.

(8) Amennyiben a szülő vagy törvényes képviselő a tanuló számára a második-nyolcadik évfolyamokon etika helyett hit- és erkölcstan vagy más egyházi jogi személy által tartott hit- és erkölcstan oktatást választ, a tanulmányok megkezdésének feltételeit az újonnan választott hit- és erkölcstan oktatást folytató egyházi jogi személy határozza meg.

Az Etika / Hit- és erkölcstan tantárgy módosításához szükséges nyomtatvány az iskola honlapjáról elérhető.

A hit-és erkölcstan oktatásával kapcsolatban **intézményünkkel a következő egyházi jogi személyek vették fel a kapcsolatot**, jelezve, hogy szülői igény esetén vállalják iskolánkban a hit-és erkölcstan oktatás megszervezését:

* **Katolikus Egyház**
* **Református Egyház**
* **Evangélikus Egyház**
* **Unitárius Egyház**
* **Hit Gyülekezete**

**Amennyiben nem szeretnének változtatni, akkor nincs teendőjük.**

**Üdvözlettel: Bursits Mariann**

**intézményvezető**

Budapest, 2020. április 17.